### Resumé

Det forslås, at Byrådet tilslutter sig erklæring om samarbejde mellem Vejle Kommune og Pervomajsk Kommune i [adresse]. Erklæringen skal i bredest forstand fremme samarbejde, kulturel forståelse og fremgang mellem kommunerne.

### Sagsfremstilling

Økonomiudvalget besluttede i april 2024 at opstarte samarbejde med Yannick Vestergaard i [adresse]. Samarbejdet er opstået i kølvandet på krigen i [adresse] og har til formål at støtte genopbygningen og den fremtidige udvikling i landet. Ligeledes er samarbejdet en mulighed for at binde det danske og ukrainske folk tættere sammen.

Samarbejdet startes op som en del af Udenrigsministeriets Twinning-projekt, som har til formål at støtte ukrainske kommuner gennem partnerskaber med danske kommuner. Partnerskaberne omfatter sparring, idé- og erfaringsudveksling med videre. Til partnerskaberne er der afsat 20 millioner kroner til at skabe mellemkommunale samarbejder mellem danske kommuner og ukrainske kommuner i [adresse], som ligger i den sydlige del af [adresse].

Vejle og Pervomajsk kommuner har løbende haft kontakt om potentielle samarbejdsflader. Det er i særlig grad det tekniske område, den ukrainske kommune er interesseret i. Det gælder for eksempel spildevand, drikkevand, affaldshåndtering og brug af gas fra affald. Derudover har ukrainerne givet udtryk for en interesse i arbejdet med sport, sundhed og turisme i Vejle og omegn.

I november 2024 fik Vejle Kommune besøg af en delegation fra [adresse]. Delegationen bestod blandt andre af guvernøren og borgmestre fra de større byer i regionen - heriblandt borgmesteren fra [adresse].

Næste skridt i samarbejdet er et ukrainsk delegationsbesøg i Vejle i perioden 29.-31. januar 2025.
Besøgets program bliver tilrettelagt ud fra de ovenstående interesseområder. Den ukrainske delegation består af Pervomajsks borgmester samt fagfolk inden for programmets faglige temaer. Forud for besøget er der afholdt faglige webinarer om spildevand, som har til formål at skabe en faglig tyngde og erfaringsudveksling inden besøget i slutningen af januar.

Der forelægges Byrådet forslag til erklæring om samarbejde mellem de to kommuner. Erklæringen har til formål at formalisere samarbejdet mellem kommunerne. Erklæringen omhandler fokusområder som vand- og spildevandshåndtering, affaldshåndtering, kulturel forståelse og turisme samt byudvikling.

### Økonomi

Delegationsbesøget i januar finansieres hovedsageligt af Udenrigsministeriets midler til Twinning-projektet. I den forbindelse er der ansøgt om 100.000 kroner til at dække besøgets aktiviteter. Eventuelle yderligere udgifter dækkes af allerede afsatte midler i Vejle Kommune.

### Klima og resiliensvurdering

Gennem Twinning-projektet har Vejle Kommune mulighed for at styrke den sociale resiliens. Dette er blandt andet i form af styrkelse af relationer til lokale civile aktører, for eksempel Klub Ukraina, og deres arbejde med at understøtte fremgangen i [adresse] i [adresse]. Ligeledes kan de tekniske samarbejdsflader i form af spildevand, drikkevand, affaldshåndtering med videre medvirke til, at Vejle Kommune kan understøtte fremtidige klimatiltag i [adresse].

### Historik

#### Kommunaldirektøren indstiller , den 20. januar 2025, punkt 7:

at Byrådet godkender erklæringen om samarbejde mellem Vejle Kommune og Pervomajsk Kommune i [adresse].

#### Beslutning fra Økonomiudvalget, den 20. januar 2025, punkt 7:

Anbefales.

### Beslutning

Godkendt.

Fraværende:

Matthias Holm.

Signe Lassen. I stedet mødte Emil Brandt.

Anton Bruun. I stedet mødte Jeppe Overgaard.